Helga Maranik
Helga Maranik (25. veebruar 1924 Tallinn – 23. oktoober 1987 Tallinn) oli eesti moekunstnik. 1952. aastal lõpetas ta Eesti NSV Riikliku Kunstiinstituudi moekunsti eriala. Aastatel 1952–1957 töötas ta V. Klementi nimelises Õmblusvabrikus. 1957. aasta mais asus ta tööle vastavatud Tallinna Moemaja peakunstnikuna ja töötas selles ametis 1983. aastani. Ta kavandas rõivamudeleid tekstiilitööstusettevõtetele ja tegi moejooniseid ajakirjale Siluett. Ta on maetud Rahumäe kalmistule.